А.А.: — Сапраўды, гэтае пытанне даводзілася чуць ад кіраўнікоў дамоў культуры Стаўбцоўскага раёна, дэпутатаў мясцовых саветаў. Выйсце бачыцца ў прысутнасці прадстаўнікоў міліцыі на масавых мерапрыемствах, у тым ліку, каб забяспечваць бяспеку непаўналетніх. Забараняючы дыскатэкі, значна абмяжоўваючы час іх правядзення, мы свядома заганяем нашых дзяцей, моладзь у віртуальную прастору замест таго, каб яны камунікавалі. Апошняе здарэнне ў Стаўбцоўскім раёне паказвае, што абмежаванае да 22-й гадзіны правядзенне масавых мерапрыемстваў не вырашае праблему крымінагеннасці. Так, сёння дыскатэкі ўжо не такія модныя, як былі некалі. І тым не менш, калі чалавек мае патрэбу ў такой паслузе, як культурнай з’яве, то ён мае права яе атрымаць.